12.6.2012 Jurnalul Oficial al Uniunii Europene L 151/31 DECIZII DECIZIA CONSILIULUI din 7 iunie 2012 privind lansarea schimbului automatizat de date în ceea ce priveşte datele ADN în Estonia (2012/299/UE) CONSILIUL UNIUNII EUROPENE, având în vedere Decizia 2008/615/JAl a Consiliului din 23 iunie 2008 privind intensificarea cooperării transfrontaliere, în special în domeniul combaterii terorismului și a criminalității transfrontaliere (!), în special articolul 2 alineatul (3) și articolul 25, având în vedere Decizia 2008/616/JAI a  Consiliului din 23 iunie 2008 privind punerea în aplicare a Deciziei 2008/615/JAl (?), în special articolul 20 și capitolul 4 din anexă, întrucât: (1)  În conformitate cu Protocolul privind dispozițiile tran- zitorii anexat la Tratatul privind Uniunea Europeană, la Tratatul privind funcţionarea Uniunii Europene și la Tratatul de instituire a Comunității Europene a Energiei Atomice, actele instituțiilor, ale organelor, ale oficiilor și ale agențiilor Uniunii adoptate înainte de intrarea în vigoare a Tratatului de la Lisabona continuă să producă efecte juridice până la abrogarea, anularea sau modi- ficarea lor ca urmare a punerii în aplicare a tratatelor. (2)  În consecință, articolul 25 din Decizia 2008/615/JAl este aplicabil şi Consiliul trebuie să decidă în unanimitate dacă statele membre au pus în aplicare dispozițiile capitolului 6 din respectiva decizie. (3) Articolul 20 din Decizia 2008/616/JAl prevede că deciziile menţionate la articolul 25 alineatul (2) din Decizia 2008/615/JAl se adoptă în temeiul unui raport de evaluare bazat pe un chestionar. În ceea ce priveşte schimbul automatizat de date în conformitate cu capitolul 2 din Decizia 2008/615/JAl, raportul de evaluare se bazează pe o vizită de evaluare şi pe un test-pilot. ( Estonia a informat Secretariatul General al Consiliului cu privire la fişierele naționale de analiză ADN cărora li se aplică articolele 2-6 din Decizia 2008/615/JAl, precum şi cu privire la condițiile pentru căutarea automatizată prevăzute la articolul 3 alineatul (1) din respectiva decizie, în conformitate cu articolul 36 alineatul (2) din respectiva decizie. () JO L 210, 6.8.2008, p. 1. () JO L 210, 6.8.2008, p. 12. (5)  În conformitate cu dispozițiile din capitolul 4 punctul 1.1 din anexa la Decizia 2008/616/JAl, chestionarul elaborat de grupul de lucru competent al Consiliului se referă la fiecare dintre schimburile automatizate de date şi statele membre trebuie să răspundă la acesta de îndată ce consideră că îndeplinesc condițiile pentru schimbul de date din categoria de date corespunzătoare. (6) Estonia a completat chestionarul privind protecția datelor şi chestionarul referitor la schimbul de date ADN. (7) Estonia a derulat cu succes un test-pilot împreună cu Regatul Țărilor de Jos. (8)  S-a efectuat o vizită de evaluare în Estonia și echipa de evaluare neerlandeză a elaborat un raport privind vizita de evaluare respectivă, care a fost transmis grupului de lucru competent al Consiliului. (9) A fost prezentat Consiliului un raport de evaluare global, care sintetizează rezultatele chestionarului, ale vizitei de evaluare și ale testului-pilot referitor la schimbul de date ADN, ADOPTĂ PREZENTA DECIZIE: Articolul 1 În scopul căutării și comparării automatizate a datelor ADN, Estonia a pus în aplicare pe deplin dispozițiile generale privind protecția  datelor din  capitolul 6  din Decizia 2008/615/JAI și are dreptul să primească și să furnizeze date cu caracter personal în temeiul articolelor 3 şi 4 din respectiva decizie începând cu data intrării în vigoare a prezentei decizii. Articolul 2 Prezenta decizie intră în vigoare la data adoptării. Adoptată la Luxemburg, 7 iunie 2012. Pentru Consiliu Președintele M. BBDSKOV